***MARCALI SZOCIÁLIS ÉS EGÉSZSÉGÜGYI SZOLGÁLTATÓ KÖZPONT***

***CSALÁD- ÉS GYERMEKJÓLÉTI SZOLGÁLAT***

**🖂**: 8700 Marcali, Dózsa Gy. u. 9. 🕿: 85/311-102, 510-355

**Fax**: 85/510-355

**E-mail**: csaladsegitoszocialiskozpont.hu

Iktatószám: ASZ/ /2019.

Ügyintéző:

**MEGÁLLAPODÁS**

Mely létrejött egyrészről a ***Marcali Szociális és Egészségügyi Szolgáltató Központ – 8700 Marcali, Dózsa Gy. u. 9.***,mint ellátást nyújtó szolgáltató (továbbiakban **Szolgáltató**), képviseli Hartal Katalin igazgató, másrészről

**Név:**

Születési neve:

Születési helye, időpontja:

Anyja neve**:**

Lakóhelye:

Tartózkodási helye:

TAJ szám:

Elérhetősége:

**Törvényes képviselő neve** (korlátozottan cselekvőképes nagykorú személy esetén):

Leánykori név:

Szül. hely, idő:

Anyja neve:

Lakcím:

Tartózkodási hely:

TAJ szám:

Elérhetősége:

mint **igénybevevő** között, ……… gyermek ügyében az alulírott helyen és napon, az alábbi feltételekkel:

# A felek megállapodnak abban, hogy a Szolgáltató szociális szolgáltatást nyújt az alábbi feltételekkel:

**Családsegítés és gyermekjóléti szolgáltatás igénybevétele**

(1993. évi III. tv. 64.§, 1997. évi XXXI. tv. 40.§)

**1. Az ellátás kezdetének időpontja**

2020. év hónap nap

**2. Az intézményi ellátás időtartama**

# Határozatlan

Határozott: ……………………….-tól ………………………….-ig

**3. Családsegítő neve,** **elérhetősége**

**4. Az igénybevevő számára nyújtott szolgáltatások tartalma**

**Családsegítés keretében biztosítjuk**

* a szociális, életvezetési és mentálhigiénés tanácsadást,
* az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését,
* a szociális segítő munkát így a családban jelentkező működési zavarok, illetve konfliktusok megoldásának elősegítését,
* a közösségfejlesztő programok szervezését, valamint egyéni és csoportos készségfejlesztését,
* a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását,
* a kríziskezelést, valamint a nehéz élethelyzetben élő családokat segítő szolgáltatásokat,

**Gyermekjóléti szolgáltatás keretében biztosítjuk**

**A gyermek testi, lelki egészségének, családban történő nevelkedésének elősegítése érdekében:**

* a gyermeki jogokról és a gyermek fejlődését biztosító támogatásokról való tájékoztatás, a támogatásokhoz való hozzájutás segítése,
* családtervezési, pszichológiai, nevelési, egészségügyi, mentálhigiénés és káros szenvedélyek megelőzését célzó tanácsadás, vagy ezekhez való hozzájutás megszervezése,
* a válsághelyzetben lévő várandós anya támogatása, segítése, tanácsokkal való ellátása, valamint szociális szolgáltatásokhoz és gyermekjóléti alapellátásokhoz különösen a családok átmeneti otthonában igénybe vehető ellátáshoz való hozzájutás szervezése,
* szabadidős programok szervezése,
* hivatalos ügyek intézésének segítése.

**A gyermek veszélyeztetettségének megelőzése érdekében feladatunk:**

a veszélyeztetettséget észlelő és jelző rendszer működtetése, a nem állami szervek, valamint magánszemélyek részvételének elősegítése a megelőző rendszerben,

a veszélyeztetettséget előidéző okok feltárása és ezek megoldására javaslat készítése,

* kezdeményezi, szervezi és összehangolja a Gyvt. 17. §-ban meghatározott személyekkel és intézményekkel való együttműködést,
* tájékoztatás az egészségügyi intézményeknél működő inkubátorokból, illetve abba a gyermek örökbefogadásához való hozzájárulás szándékával történő elhelyezésének lehetőségéről.

**Feladatunk a kialakult veszélyeztetettség megszűntetése érdekében**

* a gyermekkel, és családjával végzett szociális munkával (továbbiakban szociális segítő munka) elősegíteni a gyermek problémáinak rendezését, családban jelentkező működési zavarok ellensúlyozását,
* a családi konfliktusok megoldásának elősegítése, különösen a válás, a gyermekelhelyezés és a kapcsolattartás esetében,
* kezdeményezni:

- egyéb gyermekjóléti alapellátások önkéntes igénybevételét és azt szükség esetén személyes közreműködéssel is segíteni,

- szociális alapszolgáltatások, különösen a családsegítés igénybevételét,

- szociális alapellátások igénybevételét,

- egészségügyi ellátások igénybevételét,

- pedagógiai szakszolgálatok igénybevételét.

**Tájékoztatási feladataink körében szociális- és egyéb információs adatokat gyűjtünk és tájékoztatjuk**

* a szülőt, illetve az ítélőképessége birtokában lévő gyermeket mindazon jogokról, támogatásokról és ellátásokról, amelyek összefüggésben állnak a gyermek testi, lelki egészségének biztosításával, családban történő nevelkedésének, vagy a gyermek számára szükséges védelem biztosításának elősegítésével
* a válsághelyzetben lévő várandós anyát az őt, illetve a magzatot megillető jogokról, támogatásokról és ellátásokról
* a születendő gyermeke felnevelését nem vállaló, válsághelyzetben lévő várandós anyát a nyílt és a titkos örökbefogadás lehetőségeiről, joghatásairól, valamint a nyílt örökbefogadást elősegítő közhasznú szervezetek, illetve a nyílt örökbefogadást elősegítő és a titkos örökbefogadást előkészítő területi gyermekvédelmi szakszolgálatok tevékenységéről és elérhetőségéről
* az örökbefogadó szülőt az örökbefogadás utánkövetése körében igénybe vehető szolgáltatásról, és segíti az utánkövetést végző szervezet felkeresését.

**A szociális segítőmunka keretében**

* segítjük az igénybevevőket a családban jelentkező működési zavarok ellensúlyozásában, a családban élő gyermek gondozásában, ellátásának megszervezésében
* az igénybe vevő szükségleteinek kielégítése, problémájának megoldása, céljai elérése érdekében számba vesszük és mozgósítjuk az igénybevevő saját és környezetében jelentkező erőforrásait, továbbá azokat a szolgáltatásokat, amelyek bevonhatók a célok elérésébe, újabb problémák megelőzésébe
* koordináljuk az esetkezelésben közreműködő szakemberek, valamint a közvetített ellátásban, szolgáltatásban dolgozók együttműködését
* az eset szerinti aktuális probléma megoldásában érintett összes szakember és a család- és gyermekjóléti központ bevonásával, a közös problémadefiniálás, a vállalt feladatok tisztázása, a segítő folyamat együttes megtervezése érdekében esetmegbeszélést, illetve a család problémában, illetve a megoldásában érintett tagjainak, a lehetséges támaszt jelentő személyeknek, továbbá korától, érettségétől függően az érintett gyermeknek a részvételével esetkonferenciát szervezünk
* a szolgáltatást igénybe vevő személy, család, illetve gyermek és szülő (törvényes képviselő) közreműködésével szükség szerint, de legalább hathavonta értékeljük az esetkezelés eredményességét
* közreműködünk a válsághelyzetben levő várandós anya problémáinak rendezésében

**Az ellátásokhoz, szolgáltatásokhoz való hozzájutás érdekében**

* folyamatosan figyelemmel kísérjük az érintett személyt, illetve családot veszélyeztető körülményeket és a veszélyeztetett személy, illetve család szolgáltatások és ellátások iránti szükségleteit
* a más személy, illetve szervezet által nyújtott szolgáltatások, ellátások közvetítése érdekében együttműködünk a területen található szolgáltatókkal, segítséget nyújtunk a szolgáltatások, ellátások igénylésében
* a válsághelyzetben levő várandós anyát segítjük a támogatásokhoz, ellátásokhoz, szükség esetén a családok átmeneti otthonában igénybe vehető ellátáshoz való hozzájutásban, és segíti a gyermeket, illetve családját az átmeneti gondozáshoz való hozzájutásban, az átmeneti gondozást szükségessé tevő okok megszüntetésében, illetve elősegíti a gyermek mielőbbi hazakerülését.

**A családban jelentkező nevelési problémák és hiányosságok káros hatásainak enyhítése céljából**

* olyan szabadidős és közösségi programokat szervezünk, amelyek megszervezése, vagyaz azokon való részvétel a rossz szociális helyzetben lévő szülőnek aránytalan nehézségetokozna
* kezdeményezzük a köznevelési intézményeknél, az ifjúsággal foglalkozó szociális éskulturális intézményeknél, valamint az egyházi és a civil szervezeteknél a fenti programok megszervezését

**A hivatalos ügyek intézésében való közreműködés körében**

* segítséget nyújtunk a szolgáltatást igénybe vevők ügyeinek hatékony intézéséhez
* tájékoztatást nyújtunk az igénybe vehető jogi képviselet lehetőségéről
* a gyámhivatal, valamint a család- és gyermekjóléti központ felkérésére a gyermekvédelmi nyilvántartás megfelelő adatlapját kitöltve környezettanulmányt készítünk
* a gyámhivatal felkérésére a gyámhatóságokról, valamint a Gyer. 47/A. § (6) bekezdése alapján tájékoztatást nyújtunk az örökbefogadott gyermek fejlődéséről, körülményeiről és a családba való beilleszkedéséről

**5. Térítési díj megállapítására vonatkozó szabályok**

A szolgáltatás igénybevétele térítésmentes.

**6. Az intézményi jogviszony megszűnésének módjai**

Az intézményi jogviszony az alábbi esetekben szűnik meg (1993. évi III. törvény 100.§.):

* + A Szolgáltató jogutód nélküli megszűnésével,
  + Jelen megállapodásban meghatározott időtartam lejártával,
  + Szolgáltatást igénybevevő halálával.
  + A megállapodás felmondásával.

A megállapodást

* az ellátott és a törvényes képviselője indokolás nélkül,
* az intézmény vezetője írásban felmondhatja, ha a szolgáltatást igénybevevő a házirendet súlyosan megsérti, (1993. évi III. törvény 101.§ (2).)
* az ellátott jogosultsága megszűnik.

A felmondási idő alapszolgáltatás esetén 15 nap. Ha a jogosultság jogszabályváltozás miatt szűnik meg, alapszolgáltatás esetén a megállapodást a jogszabályban megjelölt időponttal 15 napon belül is fel lehet mondani. (Szociális törvény 101. § (3), (3a))

Az intézmény igazgatója az ellátás megszüntetéséről, és a megszüntetés ellen tehető panaszról írásban értesíti a jogosultat, illetve törvényes képviselőjét. Ha a megszüntetéssel a jogosult, illetve törvényes képviselője nem ért egyet, az értesítés kézhezvételétől számított nyolc napon belül az intézmény fenntartójához (Marcali Többcélú Kistérségi Társulás, 8700 Marcali, Rákóczi utca 11.) fordulhat (1993. évi III. törvény 101.§. (4)).

Bíróságtól kérhető a felmondás jogellenességének megállapítása, ha azt az ellátott, vagy törvényes képviselője indoklás nélkül mondja fel, és azt a fenntartó vitatja.

Bíróságtól kérhető a Szociális törvény 101. §. (4) bekezdés szerinti fenntartói döntés jogellenességének megállapítása, ha azt az ellátott, törvényes képviselője, vagy a térítési díjat megfizető személy valamelyike vitatja. (Szociális törvény 101. § (5))

Az intézményvezetői döntés ellen a fenntartóhoz, ill. a fenntartói döntés ellen a bírósághoz benyújtott jogorvoslat esetén az ellátást változatlan feltételek mellett mindaddig biztosítani kell, amíg a fenntartó nem dönt, illetve a bíróság jogerős határozatot nem hoz. (Szociális törvény 101. § (6))

**7. Panasztétel lehetőségei**

Az ellátást igénybevevő, ha a szolgáltatással kapcsolatban panasszal kíván élni, elsődlegesen az intézmény igazgatójánál, vagy az ellátottjogi képviselőnél teheti meg írásban vagy szóban.

Az intézmény igazgatója tizenöt napon belül köteles a panasztevőt írásban értesíteni, a panasz kivizsgálásának eredményéről.

Amennyiben a megtett intézkedéssel a panasztevő nem ért egyet, az intézkedés kézhezvételétől számított 8 napon belül a fenntartóhoz (Marcali Többcélú Kistérségi Társulás, 8700 Marcali, Rákóczi utca 11.) fordulhat.

Ellátottjogi képviselő elérhetősége: Benczéné Bogárdi Andrea

20/4899-576

[andrea.bogardi@ijb.emmi.gov.hu](mailto:andrea.bogardi@ijb.emmi.gov.hu)

**Gyermekjogi képviselő**

**Neve:** Dr. Berdár Valéria

**Elérhetősége:**36 20 4899 633

**E-mail**: [valeria.berdar@ijb.emmi.gov.hu](mailto:valeria.berdar@ijb.emmi.gov.hu)

Tájékoztatom, hogy a mindenkori ellátottjogi képviselő neve és elérhetőségei intézményünk faliújságján kifüggesztve megtalálható.

Kelt: 2019.

|  |  |  |
| --- | --- | --- |
| Igénybevevő/Igénybevevő törvényes képviselője | *PH.* | Igazgató |

A megállapodás a Szociális és Egészségügyi Szolgáltató Központ által készített, és a Marcali Kistérségi Többcélú Társulás Társulási Tanácsa Egészségügyi és Szociális Bizottságának /2019. ( ) számú határozatával jóváhagyott Szakmai program 6. számú melléklete.