

**Marcali Kistérségi Többcélú Társulás**

* *8700 Marcali Rákóczi u. 11.*

  *85/501-001 / 85/501-055*

* *www.marcalikisterseg.hu*

Ügyszám: 2526/1/2020.  **12.sz. előterjesztés**

**ELŐTERJESZTÉS**

**Marcali Kistérségi Többcélú Társulása Társulási Tanácsa**

**2020. február 19-i nyilvános ülésére**

**a Szociális és Egészségügyi Szolgáltató Központ szakmai programjáról**

**Tisztelt Társulási Tanács!**

A szociális igazgatásról és szociális ellátásokról szóló 1993. évi III. törvény (továbbiakban: Sztv.) 92/C. § (1) a) pontja értelmében, *a fenntartó gondoskodik az intézmény szervezeti és működési szabályzatának, szakmai programjának, szakosított ellátást nyújtó intézmény esetében házirendjének elkészítéséről.*

A *személyes gondoskodást nyújtó szociális intézmények szakmai feladatairól és működésük feltételeiről* szóló *1/2000 (I.7.) SzCsM rendelet (a továbbiakban: Rendelet)* pedig meghatározza a szociális intézmény szakmai programjának tartalmi elemeit, valamint azt, hogy a szakmai programot az eleminek változása esetén módosítani kell.

A Rendelet 5/A. § (1) bekezdése értelmében a szociális szolgáltató, intézmény szakmai programjának tartalmaznia kell:

*„a) a szolgáltatás célját, így különösen*

*aa) a megvalósítani kívánt program konkrét bemutatását, a létrejövő kapacitások, a nyújtott szolgáltatáselemek, tevékenységek leírását,*

*ac) a más intézményekkel történő együttműködés módját,*

*b) az ellátandó célcsoport megnevezését,*

*c) azt, hogy a fenntartó a 2. § l) pontja szerinti szolgáltatási elemek közül melyeket biztosítja,*

*d) az ellátás igénybevételének módját,*

*e) a szolgáltatásról szóló tájékoztatás helyi módját,”.*

A Rendelet 5/A. § (2) bekezdése értelmében:

*„A szakmai programhoz mellékelni kell*

*a) az Szt. 94/C. § (1) bekezdése szerinti megállapodások tervezetét, az Szt. 94/C. § (2) bekezdése szerinti kivételekkel,*

*b) szakosított ellátást nyújtó szociális intézmény esetében a házirend tervezetét, már működő intézmény esetén a házirendet,*

*c) a szervezeti és működési szabályzatot vagy annak tervezetét,*

*d) 0 fő feletti fogyatékos személyek, pszichiátriai és szenvedélybetegek ápoló-gondozó otthona esetében az intézményi férőhely kiváltási tervet.”*

Mindezek alapján javaslom, hogy a Tisztelt Tanács, mint fenntartó a Szociális és Egészségügyi Szolgáltató Központ szakmai programját és annak mellékleteit tárgyalja és fogadja el a jelen előterjesztéshez mellékelt formában.

**Határozati javaslat**

A Marcali Kistérségi Többcélú Társulás Társulási Tanácsa az előterjesztést megtárgyalta és a Társulás által fenntartott Szociális és Egészségügyi Szolgáltató Központ szakmai programját és annak mellékleteit az előterjesztéshez mellékelt formában elfogadja.

Felelős: Hartal Katalin, SZESZK Igazgatója

a közlésért: dr Sütő László, a Tanács Elnöke

Határidő: azonnal

**Marcali, 2020. február 18.**

Dr. Sütő László s.k.

a Tanács Elnöke